
FACTORII DE EVALUARE SI ACORDAREA PUNCTAJULUI
Autoritatea contractantă atribuie contractul de achiziție publică ofertantului care a depus oferta cea mai avantajoasă din punct de vedere tehnico-economic, prin aplicarea criteriului de atribuire cel mai bun raport calitate-preț, determinat pe baza unor factori de evaluare în legătură cu obiectul contractului de achiziție publică.
Clasamentul ofertelor va fi determinat pe baza punctajului total. 
Pe baza metodei de calcul de mai jos, ofertantul care are cel mai mare punctaj total va fi declarat câștigător. 
În cazul în care două sau mai multe oferte sunt clasate pe primul loc, cu punctaje egale, departajarea se va face având în vedere punctajul obținut la factorii de evaluare în ordinea descrescătoare a ponderilor acestora. În situația în care egalitatea se menține, autoritatea contractantă are dreptul să solicite noi propuneri financiare, și oferta câștigătoare va fi desemnată cea cu propunerea financiară cea mai mică, conform prevederilor art. 139 alin. (3) din HG nr. 395/2016. 

Punctajul total acordat pentru fiecare ofertă se calculează pe baza formulei:
P(total) = Pf + Pt, unde:
Pf = punctaj financiar
   Pt = punctaj tehnic

Oferta stabilită ca fiind câștigătoare va fi oferta care va obține punctajul cel mai mare rezultat din însumarea punctajului obținut pentru fiecare din următorii factori de evaluare:

	Nr. crt.
	Factor evaluare
	Pondere
	Punctaj maxim

	1
	Componenta financiara - Pf
	40%
	40 puncte

	2
	Componenta tehnica - Pt
	60%
	60 puncte

	P (total) = Pf + Pt
	100%
	100 puncte



Punctajul total acordat pentru fiecare ofertă se calculează pe baza formulei:
P(total) = Pf + Pt, unde:
 Pf = punctaj financiar
   Pt = punctaj tehnic


I.  Componenta financiara – Pf

	Nr. Crt.
	Denumire factor evaluare
	Descriere
	Pondere
	Punctaj maxim

	1
	Prețul ofertei
	Componenta financiară
	40%
	40

	
	Descriere:
Prețul ofertei este valoarea prezentată în cadrul Formularului de Ofertă.
Algoritm de calcul:
1. Pentru cel mai scazut dintre preturi se acorda punctajul maxim alocat;
1. Pentru celelalte preturi ofertate punctajul P(n) se calculeaza proportional, astfel: P1(n) = (Pret minim ofertat / Pret n) x 40.



Propunerea financiară va fi prezentată în lei, conform Formularului de ofertă.
Lipsa formularului de oferta reprezenta lipsa ofertei, respectiv lipsa actului juridic de angajare în contract.
Se va depune modelul de acord contractual însușit de ofertant.
Calculele aritmetice se vor face cu două zecimale, fără aproximări. 
Autoritatea contractantă își rezervă dreptul, conform legii, de a solicita alte clarificări cu privire la oferta depusă astfel încât adjudecarea ofertei câștigătoare să se facă pe baza tuturor justificărilor prezentate de ofertant.
Ofertantul va completa preturile pentru toate activitatile/lucrările descrise in Listele de Preturi din Caietul de sarcini – 5.2. Formulare financiare. Din ele trebuie să rezulte prețul ofertei așa cum a fost prezentat în Formularul de ofertă. Prețul ofertei din Formularul de oferta trebuie să acopere lucrările (proiectare și execuție) descrise din Documentele ofertei. 
Nu se poate oferi un discount de către ofertant și nu este acceptată ofertarea doar pentru o parte din lucrări.

Justificare factorului financiar: 
Ponderea aferenta "Componentei financiare" a fost stabilită luând în considerare:
- importanța încadrării în sumele finanțate din bugetul local și bugetul de stat prin Programul Termoficare;
- importanta si complexitatea obiectului contractului, modul de finanțare, precum si scopul urmărit de autoritatea contractanta, de a organiza cu succes procedura de achiziție publica, prin obtinerea unor avantaje superioare din punct de vedere al standardelor tehnice si profesionale;
- diminuarea riscurilor atribuirii contractului unui operator economic care, în condițiile subfinantarii contractului prin propunerea unui pret prea mic, nu va putea duce la îndeplinire obiectul contractului în parametrii de timp și calitate solicitați.

II. Componenta tehnică - Pt
	2
	Randamentul termic al unităților CHP
	Componenta tehnică
	15%
	15

	
	Descriere:
Randamentul termic al instalației de cogenerare de înaltă eficiență formată unitățile CHP din unitățile CHP (3, 5, 6, 7, 8 sau 9 motoare termice pe gaze naturale), (ηt) este definit ca raportul dintre energia termică produsă anual sub formă de apă caldă pentru termoficare (ET) și energia combustibilului consumat anual (EF) de instalația CHP.
ηt = ET / EF 		[%]
unde:
ηt = Randamentul termic al instalației de cogenerare de înaltă eficiență, exprimat în %
ET = Energia termică utilă produsă anual sub formă de apă caldă livrată către S.A.C.E.T., exprimată în MWh(t)/an
EF = Energia combustibilului consumat anual (gaz natural), exprimată în MWh(f)/an
Valorile ET și EF se stabilesc în baza bilanțului realizat conform cerințelor din cap. 3.3.14 din Caietul de Sarcini.
Cerințe minime:
Ofertantul va prezenta în cadrul ofertei breviarul de calcul care justifică obținerea valorii propuse pentru randamentul termic.
Valoarea minimă admisibilă pentru randamentul termic este: ηt (min) = 45%
O ofertă care prezintă o valoare a randamentului termic sub valoarea minimă admisibilă nu va fi luată în considerare, fiind stabilită ca „ofertă neconformă”.

Algoritm de calcul:
Pentru oferta care prezintă randamentul termic ηt cu valoarea cea mai ridicată, ηt(max), se acordă punctajul maxim alocat = 15 puncte.
Pentru oferta care prezintă randamentul termic ηt cu valoarea cea mai scăzuta, ηt(min), se acordă 0 puncte.
Pentru celelalte oferte care prezinta randamentul termic ηt(n) se acordă punctajul astfel:
P2(n) =  [ηt(n) – ηt(min)] / [ηt(max) – ηt(min)] x 15



	3
	Randamentul global al unităților CHP
	Componenta tehnică
	10%
	10

	
	Descriere:
[bookmark: _GoBack]Randamentul global al instalației de cogenerare de înaltă eficiență formată din unitățile CHP din unitățile CHP (3, 5, 6, 7, 8 sau 9 motoare termice pe gaze naturale), este definit ca raportul dintre energia utilă anuală, calculată ca sumă dintre energia electrică produsă anual la bornele generatoarelor (EE) și energia termică produsă anual sub formă de apă caldă pentru termoficare (ET) și energia combustibilului consumat anual (EF).
ηg = (EE + ET) / EF 		[%]
unde:
ηg = Randamentul global al instalației de cogenerare de înaltă eficiență, exprimat în %
EE = Energia electrică produsă anual la bornele generatoarelor, exprimată în MWh(e)/an
ET = Energia termică utilă produsă anual sub formă de apă caldă livrată către SACET, exprimată în MWh(t)/an
EF = Energia combustibilului consumat anual (gaz natural), exprimată în MWh(f)/an.
Valorile EE, ET și EF se stabilesc în baza bilanțului realizat conform cerințelor din cap. 3.3.14 din Caietul de Sarcini.
Cerințe minime:
Ofertantul va prezenta în cadrul ofertei breviarul de calcul care justifică obținerea valorii propuse pentru randamentul global.
Valoarea minimă admisibilă pentru randamentul global este: ηg(min) =  88,0%.
O ofertă care prezintă o valoare a randamentului global sub valoarea minimă admisibilă nu va fi luată în considerare, fiind stabilită ca „ofertă neconformă”.
Algoritm de calcul:
Pentru oferta care prezintă randamentul global cu valoarea cea mai ridicată, ηg(max), se acordă punctajul maxim alocat = 10 puncte.
Pentru oferta care prezintă randamentul global cu valoarea egală cu ng(min), se acordă 0 puncte.
Pentru celelalte oferte care prezintă randamentul global ηg(n) se acordă punctajul astfel:
P3(n) = [ηg(n) – ηg(min)] / [ηg(max) – ηg(min)] x 10




	4
	Cantitatea emisiei GES a unităților CHP
	Componenta tehnică
	10%
	10

	
	Descriere:
Cantitatea anuală a emisiei GES produsă de instalația de cogenerare de înaltă eficiență formată unitățile CHP (MT) este definită ca produsul dintre energia anuală a combustibilului consumat (EF) și factorul de emisie specifică arderii gazului natural (FE).

MC = EF * FE 		[tCO2eq/an]
unde:
MC = Cantitatea anuală de emisie GES produsă de instalația de cogenerare de înaltă eficiență, exprimată în tCO2eq/an
EF = Energia combustibilului consumat anual de instalația de cogenerare de înaltă eficiență, exprimată în MWh(f), stabilită în baza bilanțului realizat conform cerințelor din cap. 3.3.14 din Caietul de Sarcini.
FE = Factorul de emisie specifică arderii gazului natural, cu valoarea de referință de  0,20196 tCO2/MWh stabilită conform Regulamentului 2066/2018/EU

Cerințe minime:
Ofertantul va prezenta în cadrul ofertei breviarul de calcul care justifică obținerea valorii propuse pentru cantitatea emisiei GES.

Algoritm de calcul:
Pentru oferta care prezintă o cantitate a emisiei GES cu valoarea cea mai scăzută, se acordă punctajul maxim alocat = 10 puncte.
Pentru oferta care prezintă o cantitate a emisiei GES cu valoarea cea mai ridicată, se acordă  0 puncte.
Pentru celelalte oferte care prezintă cantitatea emisiei GES MC(n) punctajul se acordă astfel:
P4(n) = [MC(max) – MC(n)] / [MC(max) – MC(min)] x 10




	5
	Temperatura apei de termoficare produsă de unitățile CHP
	Componenta tehnică
	5%
	5

	
	Descriere:
Temperatura apei de termoficare produsă de fiecare unitate CHP este definită ca temperatura tur a apei de termoficare la ieșirea din circuitul secundar al schimbătorului de căldură pentru cuplarea la rețeaua primară de termoficare S.A.C.E.T. Iași în sezonul rece (tt), exprimată în °C.
Cerințe minime:
Ofertantul va prezenta în cadrul ofertei breviarul de calcul și condițiile care demonstrează obținerea în operare a valorii maxime propuse pentru temperatura apei de termoficare.
Valoarea minimă admisibilă pentru temperatura apei de termoficare este: 
tt(min) = 95 °C.
Valoarea maximă admisibilă pentru temperatura apei de termoficare este:
tt(max) = 110 °C. 
Algoritm de calcul:
O ofertă care prezintă o valoare a temperaturii apei de termoficare sub valoarea minimă admisibilă nu va fi luată în considerare, fiind stabilită ca „ofertă neconformă”.
Pentru oferta care prezintă o temperatură a apei de termoficare la o valoare mai mare sau egală cu valoarea maximă admisibilă tt(max), se acordă punctajul maxim alocat = 5 puncte
Pentru oferta care prezintă o temperatură a apei de termoficare cu valoarea cea mai scăzută, punctajul minim alocat = 0 puncte.
Pentru celelalte oferte care prezintă temperatura apei de termoficare tt(n) se acordă punctajul astfel:
P5(n) = [tt(n) – tt(min)] / [tt(max) – tt(min)] x 5



	6. Gradul de adecvare 1) a graficului de execuție

1) Măsura calității dovezilor, respectiv relevanța și credibilitatea acestora pentru a le susține sau pentru a detecta greșeli în prezentările și afirmațiile asociate.







	Componenta tehnică
	10%
	10

	
	Descriere:
Gradul de adecvare al graficului general de realizare a investiției publice (durata, succesiunea activităților și inter-relaționarea acestora, inclusiv drumul critic, identificarea punctelor cheie de control – jaloanele), resursele alocate pentru realizarea activităților în cadrul Contractului prin raportare la metodologia de executare a lucrărilor.
Informațiile analizate în ofertă:
Informațiile prezentate în propunerea tehnică la Metodologia de executare a lucrărilor, Graficul general de realizare a investiției publice în cadrul Contractului /Graficul general de realizare a lucrărilor. Fluxul de numerar din propunerea financiară.

Informații relevante în Caietul de sarcini (CS):
Capitolul C1. Datele și cerințele generale
Capitolul C2. Specificații tehnice generale informații privind activitățile solicitate în CS.
Capitolul C5. Liste prețuri. Rezumatul informațiilor și cerințele tehnice.
Cerințe minime:
Numărul minim obligatoriu de puncte pentru acest criteriu de evaluare este 1 punct. 
O ofertă care nu prezintă un Grafic de execuție detaliat în conformitate cu cerințele caietului de sarcini nu va fi luată în considerare, fiind stabilită ca „ofertă neconformă”.

	
Calificativ

	Raționament utilizat în evaluarea conținutului ofertelor

	Punctaj


	
Acceptabil/ Satisfăcător/ Parțial relevant
	i. toate activitățile principale sunt incluse în graficul general de realizare a investiției publice, însă acestea nu sunt detaliate în sub-activități, graficul general de realizare a investiției publice neputând fi utilizat așa cum este prezentat ca dată de intrare în cadrul ședințelor de monitorizare a progresului activităților
ii. succesiunea activităților în graficul general de realizare a investiției publice este stabilită într-un mod foarte puțin adecvat prin raportare la metodologia de execuție a lucrărilor
iii. durata activităților și perioadele de derulare a acestora sunt în mică măsură corespunzătoare complexității activităților (modalitate de realizare, date de intrare, date de ieșire)
iv. punctele de reper (jaloanele) sunt identificate, dar nu sunt relevante prin de raportare la lucrările ce trebuie executate și metodologia de execuție a acestora;
v. există neconcordanțe minore între graficul general de realizare a investiției publice, resursele utilizate, fluxul de numerar (propunerea financiară) și metodologia de execuție;

Drumul critic nu corespunde metodologiei de execuție a lucrărilor prezentate.

	
P6 = 1 punct

	
Bine / Adecvat
	
i. toate activitățile principale sunt incluse în graficul general de realizare a investiției publice, sunt detaliate în subactivități, graficul general de realizare a investiției publice poate fi utilizat așa cum este prezentat ca dată de intrare în cadrul ședințelor de monitorizare a progresului în cadrul Contractului;
ii. succesiunea activităților în graficul general de realizare a investiției publice este stabilită cu deviații minore prin raportare la metodologia de execuție a lucrărilor;
iii. durata activităților și perioadele de derulare a acestora sunt corespunzătoare complexității activităților (modalitate de realizare, date de intrare, date de ieșire);
iv. punctele de reper (jaloanele) sunt identificate corespunzător prin raportare la lucrările ce trebuie executate și metodologia de execuție a acestora;
v. graficul general de realizare a investiției publice, resursele utilizate și fluxul de numerar (propunerea financiară) sunt corelate cu metodologia de execuție;

Drumul critic este aliniat în mare parte metodologiei de execuție a lucrărilor prezentate.

	
P6 = 6 puncte

	
Foarte bine/ Excepțional
	i. toate activitățile principale sunt incluse în graficul general de realizare a investiției publice, sunt detaliate în subactivități, graficul general de realizare a investiției publice poate fi utilizat așa cum este prezentat ca dată de intrare în cadrul ședințelor de monitorizare a progresului în cadrul Contractului;
ii. sunt prezentate activitățile de interfațare cu lucrările existente și operarea acestora, după caz;
iii. succesiunea activităților în graficul general de realizare a investiției publice este foarte bine stabilită prin raportare la metodologia de execuție a lucrărilor;
iv. durata activităților și perioadele de derulare a acestora sunt în totalitate corespunzătoare complexității activităților (modalitate de realizare, date de intrare, date de ieșire);
v. punctele de reper (jaloanele) sunt identificate corespunzător prin raportare la lucrările ce trebuie executate și metodologia de execuție a acestora
vi. graficul general de realizare a investiției publice demonstrează optimizarea utilizării resurselor. Este prezentata o histograma a personalului alocat. Sunt prezentate explicații detaliate iar graficul general de realizare a investiției publice, resursele utilizate și fluxul de numerar (propunerea financiară) sunt corelate cu metodologia de execuție. Planificarea activităților permite flexibilitate pentru situații neprevăzute.
vii. Graficul Gantt prezentat demonstrează că Ofertantul finalizează contractul cu respectarea termenului limită impus de autoritatea contractantă (adică în perioada de construcție maximă stabilită).

Drumul critic corespunde în totalitate metodologiei de execuție a lucrărilor prezentate.

	
P6 = 10 puncte

	
	
	

	7
	Consumul de ulei al unităților CHP
	Componenta tehnică
	4%
	4

	
	Descriere:
Consumul de ulei al fiecărei unități CHP este definit ca fiind consumul mediu orar de ulei de ungere a motorului la sarcina nominală (U), exprimat în litri/h.
Cerințe minime:
Ofertantul va prezenta în cadrul ofertei documentul justificativ din partea producătorului motoarelor privind consumul de ulei de ungere.
Algoritm de calcul:
Pentru oferta care prezintă un consum de ulei cu valoarea cea mai scăzută, se acordă punctajul maxim alocat = 4 puncte.
Pentru oferta care prezintă un consum de ulei cu valoarea cea mai ridicată, se acordă punctajul minim = 0 puncte.
Pentru celelalte oferte se acordă punctajul astfel:
P7(n) = [U(max) – U(n)] / [U(max) – U(min)] x 4



	8
	Costul specific al mentenanței ansamblurilor motor-generator
	Componenta tehnică
	6%
	6

	
	Descriere:
Costul specific al mentenanței ansamblurilor motor-generator (M) este definit ca raportul dintre costul propunerii contractului de mentenanță completă (Cm) și energia electrică produsă la bornele generatoarelor (E), pentru perioada de referință, la sarcina nominală.
M = Cm / EEm   [euro/MWh(e)]
unde:
EEm = energia electrică produsă la bornele generatoarelor într-o perioadă de referință Ho = 75.000 ore de operare, la sarcina nominală, exprimată în MWh(e);
Cm = costul propunerii contractului de mentenanță completă stabilit în conformitate cu cerințele caietului de sarcini de către producătorul ansamblurilor motor-generator, pentru perioada de referință Ho = 75.000 ore de operare, exprimată în euro.
Cerințe minime:
Ofertantul va prezenta Propunerea pentru contractul de mentenanța completă, în conformitate cu cerințele caietului de sarcini, cap. 5.1.8. 
O ofertă care nu prezintă această propunere, în conformitate cu cerințele caietului de sarcini, nu va fi luată în considerare, fiind stabilită ca ”ofertă neconformă”.

Algoritm de calcul:
Pentru oferta care prezintă un cost specific de mentenanță cu valoarea cea mai scăzută, se acordă punctajul maxim alocat = 6 puncte.
Pentru oferta care prezintă un cost specific de mentenanță cu valoarea cea mai ridicată, se acordă punctajul minim = 0 puncte.
Pentru celelalte oferte cu un cost specific al mentenanței M(n) se acordă punctajul astfel:
P8(n) = [M(max) – M(n)] / [M(max) – M(min)] x 6


	
	

	
Punctajul total al unei oferte “n” se calculează însumând punctajele individuale Pi(n) aferente factorilor de evaluare calculați pentru oferta “n” în baza algoritmilor de calcul descriși mai sus:


Punctajul maxim total care poate fi obținut de o ofertă de 100 puncte.





8

